|  |  |  |
| --- | --- | --- |
|   |   |  Алай райондук жергиликтүү мамлекеттик администрациясынын 2024-жылдын “\_\_\_\_\_\_”\_\_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_буйругуна № 1-тиркеме |
|  |  |  |

**Алай райондук жергиликтүү мамлекеттик администрациясынын**

**Аппаратынын “Ишеним телефону” жөнүндөгү**

**ЖОБО**

**I. Жалпы жоболор**

1. Ушул Жобо Алай райондук жергиликтүү мамлекеттик администрациясынынаппаратынын «Ишеним телефонуна» (мындан ары «Ишеним телефону») кайрылган жарандардын кайрылууларын кабыл алуу, каттоо, кайрылууну кароо тартибин аныктайт жана жарандардын укуктарын, мыйзамдуу кызыкчылыктарын натыйжалуу коргоо, кайрылууларга ыкчам чара көрүү максатын көздөйт.

2. (03234) 5-11-84 абоненттик номурундагы «Ишеним телефону» Алай райондук жергиликтүү мамлекеттик администрациясынынаппаратынынын расмий сайтына жайгаштырылат.

3. «Ишеним телефону» иш күндөрү саат 8:30 дан -17:30 га чейин иштейт, түшкү тыныгуу 12:00 дөн - 13:00 гө чейин (кышкы мезгилде 9:00 дөн -18:00 гө чейин иштейт, түшкү тыныгуу 12:30 – 13:30).

**II. «Ишеним телефонунун» иш милдеттери**

1. «Ишеним телефонуна» төмөндөгү милдеттер жүктөлөт:

- жарандардын укуктарын жана мыйзамдуу кызыкчылыктарын коргоо, кайрылууларындагы маселелеринин чечилишине ыкчам чара көрүү;

- Алай райондук жергиликтүү мамлекеттик администрациясынынаппаратында, райондук мекеме ишканаларда, жергиликтүү өз алдынча башкаруу органдарында коррупциялык жана башка укук бузууларды алдын алууга багытталган чараларга жардам берүү жана чыңдоо;

- Алай райондук жергиликтүү мамлекеттик администрациясынынаппаратында, райондук мекеме ишканаларда, жергиликтүү өз алдынча башкаруу органдарында мүмкүн болуучу коррупциялык көрүнүштөр жана башка укук бузуулар фактыларын аныктоо.

**III. «Ишеним телефонунун» ишин уюштуруу**

1. «Ишеним телефону» аркылуу жарандардын кайрылууларын кабыл алуу Алай райондук жергиликтүү мамлекеттик администрациясынынаппаратынын иш кагаздарын жүргүзүү боюнча башкы адиси тарабынан ишке ашырылат.

2. Кызматкерлер жарандардын кайрылууларын кабыл алуу, аларды тексттик формага келтирүү, журналга жана электрондук документ жүгүртүү тутумуна каттоо, Алай райондук жергиликтүү мамлекеттик администрациясынын башчысы-акимдин кароосуна киргизүү боюнча иштерди алып барат.

 3. «Ишеним телефону» аркылуу жарандардын ар түрдүү мазмундагы кайрылуулары жана Алай райондук жергиликтүү мамлекеттик администрациясынын аппаратынын жооптуу кызмат адамдарынын жана кызматкерлеринин, райондук мекеме ишканалардын, жергиликтүү өз алдынча башкаруу органдарынын жетекчилеринин жана кызматкерлеринин үстүнөн коорупциялык аракеттери, алар тарабынан кызматтык милдеттеринин өз учурунан кечиктирип жана сапатсыз аткаргандыктары боюнча жарандардын даттануулары кабыл алынат.

4. «Ишеним телефонуна» кайрылган жарандын кайрылуусун кабыл алуу Алай райондук жергиликтүү мамлекеттик администрациясынын аппаратынын кызматкери менен жарандын диалогу турүндө болот жана аппараттын иш кагаздарын жүргүзүү боюнча башкы адиси кайрылган жаранга өзүнүн аты-жөнүн, кызматын тааныштырат.

Диалог учурунда кызматкер (оператор) кайрылган жарандын аты-жөнүн (мекеме-ишканалардын - уюштуруу-укуктук формасын, аталышын) үй/почта даректерин, телефон номурун, кайрылуунун мазмунун тактайт.

5. Жарандын кайрылуусунда көтөргөн маселеси Алай райондук жергиликтүү мамлекеттик администрациясынын аппаратынын ыйгарым укуктарына кирбеген учурда кызматкер (оператор) жаранга кайсыл мекемеге, кандай тартипте кайрылуусу керектигин түшүндүрүүгө милдеттүү.

6. «Ишеним телефонуна» кайрылган жарандардын кайрылууларын каттоо журналы «Ишеним телефону» турган бөлмөдө жайгашат.

Журналдын беттери номурланат жана төмөндөгүдөй графалары болот:

- катар номуру;

- кайрылуунун келип түшкөн убактысы жана датасы;

- арыз ээсинин аты-жөнү, үй/почта даректери, телефон номуру;

- кайрылуунун кыскача мазмуну;

- кайрылууну кароонун жыйынтыгы боюнча белги.

7. «Ишеним телефонуна» кайрылган жарандардын кайрылуулары, ушул жобонун 8-пунктунда көрсөтүлгөндөрдү кошпогондо, «Жарандардын кайрылууларын кароонун тартиби жөнүндөгү” Кыргыз Республикасынын Мыйзамына ылайык каралат.

8. Төмөндөгү учурларда токтоосуз чара көрүү жана Алай райондук жергиликтүү мамлекеттик администрациясынын башчысы-акимге тезинен билдирүү талап кылынат:

- Алай райондук жергиликтүү мамлекеттик администрациясынын аппаратынын, райондук мекеме ишканалардын, жергиликтүү өз алдынча башкаруу органдарынын обьектилеринде терракт жасоо, уурдоо, өрттөө, архивди жок кылуу жана башка ыкмалар менен материалдык чыгым кылуу коркунучтары жаралган учурларда;

- Алай райондук жергиликтүү мамлекеттик администрациясынын аппаратынын, райондук мекеме ишканалардын, жергиликтүү өз алдынча башкаруу органдарынын кызматкерлеринин кызматтык милдеттерин аткаруу учурунда ден соолугуна жана өмүрүнө коркунуч жаралган учурларда;

- Алай райондук жергиликтүү мамлекеттик администрациясынын аппаратынын, райондук мекеме ишканаларда, жергиликтүү өз алдынча башкаруу органдарынын кызматкерлери тарабынан атайылап же байкабастан кылмыш же жорук жасалган учурда.

 9. Укукка каршы аракеттер даярдалып жаткандыгы, жасалгандыгы же жасалып жаткандыгы жөнүндө билдирүүлөр болгон учурда токтоосуз укук коргоо органдарына жөнөтүлүүгө жатат.

**Аппарат жетекчи Н.Аданбай уулу**